CELEX: 32007R0324
Language: ro
Date: 2007-03-23 00:00:00
Title: Regulamentul (CE) nr. 324/2007 al Comisiei din 23 martie 2007 privind clasificarea anumitor mărfuri în Nomenclatura Combinată

27.3.2007   
            
            
               RO
            
            
               Jurnalul Oficial al Uniunii Europene
            
            
               L 85/5
            
         
      REGULAMENTUL (CE) NR. 324/2007 AL COMISIEI
   
   din 23 martie 2007
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit normele generale de interpretare a Nomenclaturii Combinate. Aceste norme se aplică, de asemenea, oricărei alte nomenclaturi care se bazează integral sau parțial pe această nomenclatură sau care adaugă acesteia orice fel de subdiviziuni suplimentare și care este stabilită prin dispoziții comunitare specifice, în vederea aplicării de măsuri tarifare sau de altă natură referitoare la schimbul de mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului prevăzut în anexa la prezentul regulament trebuie clasificate la codurile NC indicate în coloana 2, în conformitate cu explicațiile indicate în coloana 3 a respectivului tabel.
            
         
               (4)
            
            
               Se dovedește adecvată prevederea posibilității invocării în continuare de către titular, pentru o perioadă de trei luni, a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura Combinată care nu sunt conforme cu dispozițiile prezentului regulament, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute de prezentul regulament sunt în conformitate cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prevăzut în anexă sunt clasificate în Nomenclatura Combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu prevederile prezentului regulament, pot fi invocate în continuare, pentru o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 martie 2007.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament, astfel cum a fost modificat ultima dată prin Regulamentul (CE) nr. 129/2007 (JO L 56, 23.2.2007, p. 1).
   
      (2)  JO L 302, 19.10.1992, p. 1. Regulament, astfel cum a fost modificat ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Argumentarea clasificării
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Trei articole grupate pentru vânzarea cu amănuntul, cuprinzând:
                           
                        
               
                   
               
               
                  Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate.
                  Aceste trei articole nu pot fi considerate drept „seturi condiționate pentru vânzarea cu amănuntul” în sensul regulii generale 3 litera (b), întrucât acestea, luate împreună, nu corespund unei nevoi specifice și nu sunt destinate desfășurării unei anumite activități.
               
            
                  
                              a.
                           
                           
                              o geantă din material plastic transparent, cu mâner din material textil și închizătoare tip „velcro”;
                           
                        
               
                  4202 22 10
               
               
                  Clasificarea se stabilește în conformitate cu textul codurilor NC 4202, 4202 22 și 4202 22 10.
                  Nota 1 litera (d) la capitolul 95 exclude gențile sport sau alte articole destinate transportului de obiecte clasificate la pozițiile 4202, 4303 sau 4304.
               
            
                  
                              b.
                           
                           
                              o carte pentru copii protejată de o copertă cartonată, conținând 16 pagini, toate ilustrate cu imagini colorate și prezentând o poveste;
                           
                        
               
                  4901 99 00
               
               
                  Clasificarea se stabilește în conformitate cu textul codurilor NC 4901 și 4901 99 00.
                  Articolul nu reprezintă o carte cu ilustrații pentru copii clasificată la poziția 4903, întrucât este concepută sub forma unei povești continue. Este clasificată drept carte pe baza textului imprimat.
               
            
                  
                              c.
                           
                           
                              o păpușă reprezentând o ființă umană, îmbrăcată cu o costumație care corespunde poveștii istorisite în carte. Păpușa este independentă de carte și, prin urmare, utilizarea acesteia pentru joacă nu implică folosirea cărții.
                           
                        
               
                  9503 00 21
               
               
                  Clasificarea se stabilește în conformitate cu textul codurilor NC 9503 00 și 9503 00 21.
               
            
                  
                              2.
                           
                           
                              Aparat electronic portabil, alimentat cu baterii, de uz individual, protejat de o carcasă din material plastic și prevăzut cu un ecran cu cristale lichide (LCD) și cu butoane de comandă.
                              Produsul conține peste un milion de jocuri de tip SUDOKU încorporate și dispune de diferite niveluri de dificultate.
                              Pe ecran se afișează un tabel cu 9 căsuțe, fiecare dintre acestea cuprinzând câte 3 × 3 celule. Fiecare căsuță trebuie completată în așa fel încât pe fiecare linie, în fiecare coloană și în fiecare căsuță de 3 × 3 celule să apară câte o cifră de la 1 la 9, fără ca aceasta să se repete.
                              Aparatul este prevăzut și cu o funcție de cronometru permițând, printre altele, afișarea timpului scurs de la începerea jocului.
                           
                        
               
                  9504 90 90
               
               
                  Clasificarea se stabilește în conformitate cu regulile generale 1 și 6 de interpretare a Nomenclaturii Combinate și cu textul codurilor NC 9504, 9504 90 și 9504 90 90.
                  Produsul este un joc pentru un singur utilizator. Este prevăzut cu un afișaj electronic care permite stimularea gândirii logice a utilizatorului.
                  Având în vedere caracteristicile sale fizice (dispozitiv electronic) și elementele sale de natură competitivă [confruntare cu un adversar virtual], acest aparat nu poate fi considerat un simplu joc puzzle sau o jucărie de la poziția 9503.
                  În consecință, produsul trebuie clasificat ca un joc logic, la poziția 9504.